**ΠΡΟΕΔΡΙΚΕΣ ΕΚΛΟΓΕΣ 2018**

**ΩΡΕΣ ΨΗΦΟΦΟΡΙΑΣ**

Ο Γενικός Έφορος Εκλογών επιθυμεί να ανακοινώσει ότι, σύμφωνα με την ισχύουσα Εκλογική Νομοθεσία, η ψηφοφορία για τις Προεδρικές εκλογές της 28ης Iανουαρίου 2018, στα εκλογικά κέντρα που θα λειτουργήσουν στη Δημοκρατία, θα αρχίσει η ώρα 7.00 π.μ. και θα διακοπεί στις 12 το μεσημέρι, για διάλειμμα μιας ώρας. Η ψηφοφορία θα επαναρχίσει η ώρα 1 μ.μ. και θα λήξει κανονικά η ώρα 6.00 μ.μ.

Συναφώς ανακοινώνεται ότι οι ώρες ψηφοφορίας για τα εκλογικά κέντρα του εξωτερικού έχουν καθοριστεί ως ακολούθως:

|  |  |
| --- | --- |
| **ΧΩΡΑ** | **ΩΡΕΣ ΨΗΦΟΦΟΡΙΑΣ (ΤΟΠΙΚΗ ΩΡΑ ΤΗΣ ΧΩΡΑΣ)** |
| ΗΝΩΜΕΝΑ ΑΡΑΒΙΚΑ ΕΜΙΡΑΤΑ  ΚΑΤΑΡ  ΜΠΑΧΡΕΪΝ  ΣΑΟΥΔΙΚΗ ΑΡΑΒΙΑ | 10.00 π.μ. – 7.00 μ.μ. με διάλειμμα 2.00 μ.μ. – 3.00 μ.μ. |
| ΕΛΛΑΔΑ  ΒΟΥΛΓΑΡΙΑ | 7.00 π.μ. – 6.00 μ.μ. με διάλειμμα 12.00 μ. – 1.00 μ.μ |
| ΑΥΣΤΡΙΑ  ΒΕΛΓΙΟ  ΓΑΛΛΙΑ  ΓΕΡΜΑΝΙΑ  ΟΛΛΑΝΔΙΑ  ΣΟΥΗΔΙΑ  ΤΣΕΧΙΑ | 9.00 π.μ. – 5.00 μ.μ. με διάλειμμα 1.00 μ.μ. – 2.00 μ.μ. |
| ΗΝΩΜΕΝΟ ΒΑΣΙΛΕΙΟ | 8.00 π.μ. – 4.00 μ.μ. με διάλειμμα 12.00 μ. – 12.30 μ.μ. |
| Η.Π.Α | 7.00 π.μ. – 11.00 π.μ. |

Σημειώνεται ότι ο προεδρεύων υπάλληλος κάθε εκλογικού κέντρου μπορεί, αν παραστεί ανάγκη, να παρατείνει τις ώρες ψηφοφορίας το αργότερο μέχρι τις 9.00 μ.μ., αν υπάρχει μεγάλος αριθμός ψηφοφόρων έξω από το εκλογικό κέντρο, που περιμένουν για να ψηφίσουν.

Γραφείο Γενικού Εφόρου Εκλογών

21 Δεκεμβρίου, 2017.